Ο ROUSSOS είναι ένας φανταστικός οικοδεσπότης.
Μας εντυπωσίασε η ευγένεια του και η αμεσότητα των απαντήσεων και των λύσεων που έδωσε ή πρότεινε σε οποιοδήποτε θέμα χρειαστήκαμε καθόλη την διάρκεια της φιλοξενίας μας στη VILLA PINELOPI.
Η VILLA ήταν εξοπλισμένη και στην παραμικρή λεπτομέρεια , πραγματικά οι λεπτομέρεια στον εξοπλισμό ήταν εντυπωσιακή, δείχνοντας την επιμέλεια του οικοδεσπότη σε όλα.
Το χωριό είναι ένα όμορφο κρητικό ημιορεινό χωριό. Διαθέτει 2-3 ταβέρνες και 1-2 καφεμπαράκια καθώς και 2 minimarket. Οι άνθρωποι του χωριού είναι ευγενικοί και φιλόξενοι. Στην διάρκεια της παραμονής μας επισκεφτήκαμε το παραδοσιακό κρητικό πανηγύρι καθώς και όμορφες μουσικές βραδιές στα καταστήματα του. Το χωριό διαθέτει γήπεδο 5χ5 και είναι ιδανικό για τρέξιμο. Γενικά είναι ένα όμορφο δροσερό μέρος για την εποχή (Αύγουστο) που το επισκεφτήκαμε.
Η ταβέρνα meterizi μας έκανε καταπληκτική εντύπωση τόσο με τα εδέσματα και τα ποτά της όσο και με την φανταστική φιλοξενία της. Tο προσωπικό ήταν και αυτό καταπληκτικό. Αξίζει να το επισκέπτεστε όλη την ημέρα γιατί είναι όμορφος χώρος και σε όμορφη τοποθεσία. Γιάννη ,Μανόλη,Ρούλα και προσωπικό σας ευχαριστούμε για την υπέροχη φιλοξενία στο μετερίζι (meterizi) και ελπίζω να πετύχετε το λικέρ από τσίπουρο που σας πρότεινα και να δώσετε το όνομά μας.
Υπάρχουν πολλές παραλίες σε απόσταση 10-15χλμ περίπου.
Για οικογένειες με μικρά παιδιά η κυανή ακτή στις καλύβες είναι κατάλληλη ,υπάρχει επίσης η Γεωργιούπολη για μεγαλύτερη παραλία αλλά και κύματα! Και ο ομπρος γιαλός με βράχια. Όλες είναι πανέμορφες.
Οι πόλεις Χανιά και Ρέθυμνο θα έλεγα είναι κοσμοπολίτικες εκτός από όμορφες και προσφέρουν τα πάντα. Μας εντυπωσίασε το Ρέθυμνο με τα σοκάκια και τα μαγαζιά του! Εάν πάτε μην ξεχάσετε να απολαύσετε pizza και ζυμαρικά στην ITALLIANA.
Βρείτε ταβέρνες να σερβίρουν αντικριστό ή οφτό, πραγματικά μια ξεχωριστή κρητική γευστική εμπειρία.
Επειδή η ρακί ,τσικουδιά και τα κεράσματα ρέουν άφθονα απολαύστε υπεύθυνα όσοι οδηγείτε!
Εάν σας αρέσουν οι εκδρομές οι παραλίες Μπάλος, φαλάσερνα και ελαφονήσι είναι εκπληκτικές! Οι δρόμοι στο τέλος έχουν όλοι roundabout και το αυτοκίνητο σας μπορεί να γυρίσει (εμείς την πατήσαμε παρκάραμε μακριά και περπατήσαμε αρκετά χιλιόμετρα).
Η παλαιοχώρα είναι ένα όμορφο ψαροχώρι με παραλία και πολλές εκπλήξεις για περίπατο ,φαγητό και διασκέδαση.
Προλάβαμε και επισκεφτήκαμε και την Κνωσό! Μην ξεχάσετε να την επισκεφτείτε λίγο έξω από το Ηράκλειο.
Υπάρχουν ακόμα πολλά πανέμορφα μέρη που δεν προλάβαμε να δούμε και σίγουρα τα επόμενα χρόνια θα επισκεφτούμε την Κρήτη πάλι!
Φανταστικές διακοπές αλλά χρειάζονται πολλοί μήνες για να δεις τα βασικά!
Roussos σε ευχαριστούμε για την φροντίδα σου καθόλη την διάρκεια της παραμονή μας στη villa pinelopi, να περνάς υπέροχα!